b'\n_START_ARTICLE_\nJo\xc5\xbee Kokole\n_START_SECTION_\n\xc5\xbdivljenjepis\n_START_PARAGRAPH_\nJo\xc5\xbee Kokole se je rodil 8.7.1937 v Ljubljani. Je bibliotekar, informatik in specialist za visoko\xc5\xa1olske in specialne knji\xc5\xbenice. Ukvarjal se je predvsem z informacijsko-dokumentacijsko dejavnostjo in ra\xc4\x8dunalni\xc5\xa1ko obdelavo knji\xc5\xbeni\xc4\x8dnih katalogov, bibliografij ter drugih informacijskih in podatkovnih baz. Zavzemal se je za avtomatizirano poslovanje knji\xc5\xbenic, knji\xc5\xbeni\xc4\x8dnega informacijskega sistema in knji\xc5\xbeni\xc4\x8dnih mre\xc5\xbe.\n_START_SECTION_\n\xc5\xa0olanje\n_START_PARAGRAPH_\nLeta 1961 je diplomiral na Filozofski fakulteti v Ljubljani, v Londonu je leta 1968 opravil specializacijo v informatiki. Magistriral je leta 1974 v Zagrebu.\n_START_SECTION_\nDelo\n_START_PARAGRAPH_\nOd leta 1964 do 1974 je deloval v Centralni tehni\xc5\xa1ki knji\xc5\xbenici v Ljubljani, leta 1976 pa je bil v Narodni in univerzitetni knji\xc5\xbenici vodja centralnega kataloga knji\xc5\xbenic v Sloveniji. Leta 1982 je postal bibliotekarski svetovalec, nato pa je od leta 1989 opravljal delo kot vi\xc5\xa1ji predavatelj informatike na Oddelku za bibliotekarstvo na Filozofski fakulteti v Ljubljani. To delo je opravljal do leta 1990.'